**Előterjesztés**

**A polgármester illetményének és költségtérítésének rögzítése**

A Magyar Közlöny 235. számában jelent meg az egyes kulturális tárgyú és egyéb törvények módosításáról szóló 2021. évi CXLVII. törvény, mely módosítja a polgármesterek tiszteletdíját.

A polgármester illetményét és annak költségtérítését az Mötv. 71. § (4) bekezdése szabályozza, az állandó lakosságszám alapján. Az illetmény mértéke a 71. § (2) bekezdésben meghatározott összeg (1.300.000, - Ft) 60 %-a (bruttó 780.000, - Ft) az 2001-5000 fő lakosságszámú (71.§ (4) d) pont) település polgármestere esetében.

A polgármester tiszteletdíját 2022. január 1. napjától bruttó 780.000, - Ft-ban javaslom elfogadásra.

***Litér Község Önkormányzat Képviselő-testületének***

***……./2022. (I.27.) LKt. határozata***

Litér Község Önkormányzata Képviselő-testülete a főállású polgármester illetményét 2022. január 1. napjától az Mötv. 71. § (4) bekezdés d) pontja alapján bruttó 780.000, - Ft-ban rögzíti.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: azonnal

Az Mötv 71. § (6) bekezdése alapján a főállású polgármester havonta az illetményének, tiszteletdíjának 15%-ában meghatározott összegű költségtérítésre jogosult. Fentiek alapján bruttó 117.000, - Ft-ban javaslom a polgármester költségtérítését rögzíteni.

***Litér Község Önkormányzat Képviselő-testületének***

***……./2022. (I.27.) LKt. határozata***

Litér Község Önkormányzata Képviselő-testülete a főállású polgármester költségtérítését havi illetményének 15 %-ában, 117.000, - Ft-ban, azaz száztizenhétezer forintban rögzíti.

A költségtérítés 2021. január 1. napjától illeti meg a polgármestert.

A képviselő-testület felkéri a Jegyzőt, hogy a szükséges dokumentációkat készítse el.

Felelős: Bencze Éva jegyző

Határidő: azonnal

Litér, 2022. január 11.

 Bencze Éva

 jegyző